અમદાવાદ: રાજ્યભરમાં પ્રી-મોન્સૂન એક્ટિ‌િવટીનો ધમાકેદાર આરંભ થઇ ગયો છે. આ પ્રી-મોન્સૂન એક્ટિ‌િવટીના ભાગરૂપે અમદાવાદમાં પણ ગઇ કાલ સાંજથી વરસાદી માહોલ સર્જાયો હતો, તેમાં પણ રાત્રે બે વાગ્યાની આસપાસથી ઝરમર વરસાદ વરસતાં ધાબા પર દિવસના આકરા તાપથી કંટાળીને સુનારા લોકો તાબડતોબ પથારી સંકેલી ઘર ભેગા થઇ ગયા હતા. દરમ્યાન અમદાવાદમાં આગામી તા.૧૬ જૂન સુધી આવો વરસાદી માહોલ રહેવાની સ્થાનિક હવામાન વિભાગની કચેરી દ્વારા આગાહી કરાઇ છે.